અબુ મોહંમદ ઇમામ હસન અસ્કરી (અ.સ.) એ ૧૫ શાઅબાનની શબમાં કોઇની સાથે પૈગામ મોકલાવ્યો, “ઓ મારા ફુઇ! આજની રાત આપ ઇફતાર માટે અમારી પાસે આવી જાઓ, કારણ કે આજની રાત્રે અલ્લાહ પોતાની હુજ્જતને જાહેર કરશે. હકીમા ખાતુન કહે છે કે મેં પુછ્યું : “આ બાળક કોનાથી પૈદા થશે? ઇમામ (અ.સ.) એ જવાબ આપ્યો : “નરજીસ ખાતુનથી મે અર્ઝ કરી “હું નરજીસ ખાતુનમાં હમલની અસરો જોતી નથી હઝરતે ફરમાવ્યું “જે મેં કીધુ તેવુ જ થશે હું બેઠી હતી અને નરજીસે આવીને મારા પગમાંથી પગરખા અલગ કર્યા અને ફરમાવ્યું “અય મારી શહેઝાદી આપ કેમ છો? મેં કહ્યું “આપ મારી શહેઝાદી છો, અને અમો અહલેબૈતમાંથી છો તેઓ મારી વાત સાંભળી આશ્ર્ચર્યચકિત થઇ ગયા અને નારાઝ થઇને કહેવા લાગ્યા “આ કેવી વાત છે? મે કહ્યું “આજે રાત્રે અલ્લાહ તમોને એક એવો પુત્ર અતા કરશે જે દુનિયા અને આખેરતનો સરદાર હશે. નરજીસ ખાતુન મારી વાત સાંભળીને શરમાઇ ગયા. પછી ઇફતાર પછી મેં નમાઝે ઇશા પડી અને બીસ્તર ઉપર ચાલી ગઇ. જ્યારે અડધી રાતનો કેટલોક ભાગ પસાર થઇ ગયો, હું બીસ્તર ઉપરથી ઉઠી અને નમાઝે શબમાં મશ્ગુલ થઇ ગઇ. તાઅકીબાતે નમાઝ અદા કર્યા પછી ફરીથી સુઇ ગઇ, અને બીજી વખત જ્યારે ઉઠી તો જનાબે નરજીસ ખાતુન પણ ઉઠી ગયા અને નમાઝે શબ બજાવી લાવ્યા. હું સવાર પડી કે નહિ તે જાણવા માટે ઓરડામાંથી બહાર ચાલી ગઇ. મેં જોયું કે સવાર પડી ગઇ છે અને નરજીસ સુઇ રહ્યા છે. તે સમયે મારા મગજમાં ખ્યાલ આવ્યો કે હુજ્જતે ખુદા હજુ કેમ જાહેર ન થયા? નઝદીક હતુ કે મારું કલેજુ ફાટી જાય તેટલામાં અચાનક બાજુના ઓરડામાંથી ઇમામ હસન અસ્કરી (અ.સ.)નો અવાઝ સાંભળ્યો “ઓ ફુઇ! જલ્દી ન કરો, વાયદો પુરો થવાની તૈયારીમાં જ છે હું પણ બેસી ગઇ અને સુરાએ અલીફ લામ મીમ સજ્દા અને સુરએ યાસીન પઢવા લાગી. જ્યારે હું કુરઆન પઢી રહી તે વખતે અચાનક નરજીસ ખાતુન બેચૈનીની હાલતમાં જાગી ગયા.